IX. REND. 



RAGADOZÓK. 



RAPTATORES. 



Az idetartozó madarakat izmos termet, horgas hegyű erős csőr, 

 éles, hegyes karmokkal fegyverzett lábak, kitűnő szem, a repülésre való 

 kiváló ügyesség jellemzik. Egész szervezetök, természetök arra való, hogy 

 mint nevük mutatja: ragadozhassanak. Kissé részletesebben szólva, a 

 rend jegyei im ezek: Csőrük horgas, kampós, néha a felső káva élén, a 

 kampó előtt, bizonyos fogszerű kivágás is van, a káva tövét pedig sajátságos 

 puha bőrhártya a <i viaszhártya », borítja; az alsó káva csatornás s épp 

 úgy mint a felső, éles. A lábat különösen az erősen kifejlett belső lábujj 

 és az aránytalan hosszú hajlott, hegyes karmok jellemzik, a belső lábujj 

 karmostul rendesen csak kissé rövidebb mint a középső, és hosszabb 

 mint a külső ; a belső ujj karma hosszabb, erősebb, mint a középsőé és 

 külsőé ; a hátulsó ujj karma pedig vagy olyan mint a belsőé vagy általában 

 a leghatalmasabb; a lábujjak alján — vagyis markukon — reczés, ráspo- 

 lyos felületű dudorodások vannak, hogy prédájukat annál jobban meg- 

 foghassák, lollazatuk kemény, főleg evezőik erősek és igen kifejlődőitek, 

 úgy a fark is. Színezeiökhen a barna, rozsdás, szürke, fehér és fekete 

 uralkodik; a hím a tojótól némileg eltérő színű, de termetre kisebb mint 

 az; tekintetük merész átható; hangjuk rikácsoló, tompa, huholó, sivító; 

 a földön ügyetlenül járnak, de reptük minden tekintetben mesteri, szép 

 és változatos ">^ ; majd minden területen tartózkodnak s szabadon, odvak- 

 ban, sziklarepedésekben, sőt a földön is fészkelnek; tojásaik alakja göm- 

 bölyded, fiókáik teljes kifejlődésig a fészekben maradnak; kizárólag állati 

 táplálékot prédáznak s az emberi gazdaságnak is ártanak, többen azon- 

 ban használnak is; a megemészthetetlen élelemrészeket gombóczok alak- 

 jában kiökrendik; egy részök éjjeli, mások nappali életet élnek. 



* A legújabb időkig általánosan az volt a vélemény, hogy a ragadozómadarak repülés közben 

 lábaikat maguk alá húzva, előre kapják. A múlt években tett számos megfigyelés azonban bebizo- 

 nyította, hogy ez tévedés, mert rendesen ők is lábaikat hátrafelé kinyújtva repülnek. Tüzetes meg- 

 figyeléseim nyomán igazolhatom másoknak idevágó tapasztalatait. 



